Na temelju članka 17. stavka 4. Zakona o sportu ( „Narodne novine“, broj 71/06, 124/10, 124/11, 86/12 i 94/13), ministar znanosti, obrazovanja i sporta donosi Pravilnik o načinu osnivanja, zadaćama, djelokrugu i načinu rada školskih sportskih društava, a na temelju Pravilnika Školski odbor OŠ „Vladimir Nazor“, Đakovo na sjednici održanoj \_\_\_\_\_\_\_\_\_\_ donosi

**PRAVILNIK**

**Školskog sportskog društva „Mladost“**

**OŠ „Vladimir Nazor“ Đakovo**

**I. OPĆE ODREDBE**

Članak 1.

Ovim Pravilnikom uređuju se zadaće, djelokrug i način rada ŠSD „Mladost“ OŠ „Vladimir Nazor“ Đakovo

**II. OSNIVANJE I ZADAĆE**

Članak 2.

1. Školsko sportsko društvo „MLADOST“ OŠ „Vladimir Nazor“ Đakovo (u daljnjem tekstu ŠŠD „MLADOST“) osniva Školski odbor OŠ „Vladimir Nazor“ Đakovo (u daljnjem tekstu Školski odbor) radi provođenja izvannastavnih školskih sportskih aktivnosti učenika.
2. Sve administrativne poslove ŠŠD „MLADOST“ obavlja OŠ „Vladimir Nazor“ Đakovo. ŠSD „MLADOST“ nema pravnu osobnost.
3. ŠSD „MLADOST“ se udružuje u općinske, gradske i županijske sportske saveze koji imaju pravnu osobnost.
4. OŠ „Vladimir Nazor“ Đakovo ima svoj znak koji je i znak ŠSD „MLADOST“

Članak 3.

Zadaće ŠSD „MLADOST“ su:

1.Sustavno planirati, organizirati i provoditi sportske aktivnosti za učenike kao dio

izvannastavnih sadržaja škole,

2.Poticati uključivanje što većeg broja učenika u školske sportske aktivnosti, a posebice učenika

s invaliditetom,

3.Poticati o promicati stručni rad u školskome sportu, kao i stručni sportski rad s djecom i

mladima u lokalnoj zajednici,

4.Poticati etička i moralna načela, poštivanje ljudskog dostojanstva, fair playa, tolerancije,

nenasilja i kulture sporta.

**III. UPRAVLJANJE RADOM**

.

Članak 4.

1. ŠSD „MLADOST“ ima voditelja (u daljnjem tekstu voditelj ŠSD „MLADOST“) kojeg imenuje i razrješava ravnatelj odlukom.
2. Za voditelja ŠSD „MLADOST“ može biti izabran zaposlenik škole koji ispunjava uvjete za učitelja odnosno nastavnika tjelesne i zdravstvene kulture prema posebnim propisima.
3. Voditelj ŠSD „MLADOST“ zadužen je za planiranje i organizaciju provođenja izvannastavnih školskih sportskih aktivnosti koji su dio programa ŠSD „MLADOST“.
4. Pored voditelja u radu i vođenju planiranih aktivnosti sudjeluju i drugi nastavnici škole koji su članovi ŠSD „MLADOST“.

Članak 5.

1. Rad ŠSD „MLADOST“, nadležnost voditelja ŠSD „MLADOST“ te ustroj ŠSD „MLADOST“ pobliže se uređuje poslovnikom o radu ŠSD „MLADOST“ koji donosi Školski odbor na prijedlog ravnatelja.
2. ŠSD „MLADOST“ najmanje jedanput godišnje održava sjednicu ŠSD „MLADOST“ te jedanput godišnje podnosi izvješće o radu ravnatelju škole.

**IV. ČLANOVI**

Članak 6.

**Članovi** ŠŠD „Mladost“ su:

* Voditelj ŠSD „MLADOST“, učitelji i stručni suradnici koji sudjeluju u radu ŠSD „ MLADOST“
* Učenici škole koji su učlanjeni u ŠSD „MLADOST“

Članak 7.

1. Učenicima članovima ŠSD „MLADOST“ izdaje se iskaznica Hrvatskog školskog sportskog saveza u daljnjem tekstu HŠSS), kojom se potvrđuje članstvo u ŠSD „MLADOST“ i identitet učenika.
2. ŠSD „MLADOST“ vodi evidenciju članova ŠSD „MLADOST“ u koju se upisuju podaci o imenu, prezimenu i OIB-u učenika članova ŠSD „MLADOST“, datumi njihova učlanjenja odnosno prestanka članstva u ŠSD „MLADOST“ te datumi izdavanja i rokovi valjanosti potvrda (uvjerenja) o zdravstvenoj sposobnosti učenika iz članka 14.stavka 2. Pravilnika.

**V. NAČIN RADA**

Članak 8.

ŠSD „MLADOST“ za rad i aktivnosti koristi prostore škole namijenjene za sportske aktivnosti te ima prioritet u njihovu korištenju u odnosu na vanjske korisnike prostora škole kojima se prostor može iznajmiti tek kada se zadovolje potrebe sportskih aktivnosti ŠSD „MLADOST“ iz članka 9. Pravilnika.

Članak 9.

1. aktivnosti ŠSD „MLADOST“ provode se kao izvannastavne aktivnosti učenika u školi te se u skladu s time planiraju u školskome kurikulumu sukladno propisima kojima se uređuje područje odgoja i obrazovanja.
2. Početkom svake školske godine voditelj ŠSD „MLADOST“, na temelju interesa učenika te uvjeta koje ima, predlaže ravnatelju škole koje će aktivnosti provoditi.

**VI. EVIDENCIJA O RADU**

Članak. 10.

1. ŠSD MLADOST“ vodi evidenciju o radu
2. Evidencija iz stavka 1. Ovog članka treba sadržavati podatke o:
3. Popisu aktivnosti
4. Broju učenika uključenih u pojedine aktivnosti
5. Broju školskih sportskih natjecanja u kojima je sudjelovalo ŠSD „MLADOST“
6. Broju sati rada ŠSD „MLADOST“

**VII. NATJECANJA**

Članak 11.

Pravo sudjelovanja na natjecanju u sklopu sustava natjecanja ŠSD-a imaju sva ŠSD-a upisana u Registar školskih sportskih društava HŠSS-a.

Članak 12.

1. Organizatori školskih sportskih natjecanja u sustavu natjecanja ŠSD-a mogu biti školske ustanove, lokalni i regionalni školski sportski savezi ili organizacije koje djeluju u području sporta (sportski savezi i udruge).
2. Za svako sportsko natjecanje učenika ŠSD-a u sustavu natjecanja ŠSD-a organizator mora dobiti suglasnost HŠSS-a.
3. HŠSS vodi evidenciju svih natjecanja.
4. Opća pravila organizacije i provedbe sustava natjecanja ŠSD-a donosi HŠSS.

**VII. FINANCIRANJE**

Članak.13.

1. Sredstva za rad i aktivnosti ŠSD „MLADOST“ osiguravaju se iz državnoga proračuna i iz proračuna jedinica lokalne i područne (regionalne) samouprave.
2. Za obavljanje stručnih poslova programiranja i provođenja izvannastavnih školskih sportskih aktivnosti ŠSD „MLADOST“ može na teret vlastitih sredstava Škole angažirati vanjske suradnike.

**IX. ZDRAVSTVENA ZAŠTITA**

Članak 14.

1. U školskim sportskim natjecanjima može sudjelovati učenik za kojeg je utvrđena opća zdravstvena sposobnost.
2. Opću zdravstvenu sposobnost učenika za sudjelovanje na natjecanjima ŠSD „MLADOST“ utvrđuje nadležni liječnik, specijalist školske medicine odnosno izabrani liječnik specijalist pedijatar ili izabrani liječnik specijalist opće i/ili obiteljske medicine.
3. Ako ŠSD „MLADOST“ ili škola ne poštuje odredbe iz stavka 1. i 2. Ovog članka, HŠSS može ŠSD „MLADOST“ zabraniti nastupe na natjecanjima ŠSD-a.

**X. PRIJELAZNE I ZAVRŠNE ODREDBE**

Članak. 15.

ŠSD „MLADOST“ će uskladiti svoje akte, rad i poslovanje s Pravilnikom najkasnije do 1.rujna 2021. godine.

Pravilnik stupa na snagu danom donošenja.

KLASA: 012-04/21-01/04

URBROJ: 2121-15/21-1

Predsjednica Školskog odbora

U Đakovu, 26. 5. 2021. \_\_\_\_\_\_\_\_\_\_\_\_\_\_

Kristina Klemen